“นายกฯ” ถกด่วน ทีมศก.! หารือแพ็คเกจเยียวยาโควิดรอบใหม่ คาดชง ครม. พรุ่งนี้
“นายกฯ” ถกด่วน ทีมศก.! หารือแพ็คเกจเยียวยาโควิดรอบใหม่ คาดชง ครม. พรุ่งนี้
“นายกฯ” ถกด่วน ทีมศก.! หารือแพ็คเกจเยียวยาโควิดรอบใหม่ คาดชง ครม. พรุ่งนี้
11 ม.ค. 2564

พล.อ ประยุทธ์ จันทร์โอชา นายกรัฐมนตรี และรมว.กลาโหม เดินทางเข้าปฏิบัติงานที่ทำเนียบรัฐบาล โดยมีนายสุพัฒนพงษ์ พันธ์มีเชาว์ รองนายกรัฐมนตรี และรมว.พลังงาน, นายอาคม เติมพิทยาไพสิฐ รมว.คลัง และนายเดชาภิวัฒน์ ณ สงขลา ผู้อำนวยการสำนักงบประมาณ เข้าพบ ซึ่งคาดว่าจะเป็นการหารืองบประมาณที่ใช้เกี่ยวกับมาตรการเยียวยาผู้ได้รับผลกระทบโควิด-19 รอบใหม่ โดยต้องจับตาดูว่าในการประชุมคณะรัฐมนตรี (ครม.) วันพรุ่งนี้ (12 ม.ค.64) จะมีการเสนอและพิจารณามาตรการด้วยหรือไม่
ทั้งนี้ ภายหลังการหารือเสร็จสิ้น นายสุพัฒนพงษ์ เปิดเผยว่า ได้มีการหารือถึงมาตรการชดเชยเยียวยาผู้ที่ได้รับผลกระทบจากการแพร่ระบาดเชื้อโควิด-19 ในรอบใหม่นี้ ส่วนจะมีการจ่ายเงินชดเชยเยียวยารอบ 2 จำนวน 4,000 บาทตามที่มีกระแสข่าวหรือไม่นั้นว่า ขอให้รอผลประชุม ครม.ซึ่งจะมีการการแถลงข่าวในวันพรุ่งนี้ พร้อมยืนยันว่า การดำเนินการมาตรการใดๆ ทุกอย่างต้องเป็นไปอย่างรอบคอบ
   “รอแถลงข่าวพรุ่งนี้ (ส่วนจะช่วย 2 เดือนตามข่าวหรือไม่) ยังไม่รู้หรอก ต้องดูให้รอบคอบ” นายสุพัฒนพงษ์ กล่าว